**יניב חלילי** הוא עיתונאי ואיש תקשורת. כיהן במשך כשני עשורים כשליח "ידיעות אחרונות" בארצות הברית ובאירופה. במהלך עבודתו העיתונאית **היה לעיתונאי הראשון אשר ראיין את נשיא איראן** מחמוד אחמדינג'ד, וחשף מספר גילויים עיתונאיים כגון המגעים בין ישראל לאיחוד האמירויות שהובילו לבסוף להסכמי אברהם, והקשר היהודי של כוכבת הטלוויזיה שרה ג'סיקה פרקר.

ביוגרפיה
--------

חלילי בצעירותו הגיש פינה בתוכנית הטלוויזיה "רואים 6/6" בטלוויזיה החינוכית ואת תוכנית הרדיו "מועדון הצעירים של ג'" ברשת ג'.

בשנת 2005 החל לעבוד כעיתונאי ב"ידיעות אחרונות" בניו יורק, ושנה לאחר מכן התמנה חלילי לתפקיד שליח "ידיעות אחרונות" בארצות הברית, תפקיד אותו מילא עד שנת 2010.

במהלך זו ראיין חלילי לא מעט אישים מפורסמים כגון אנג'לינה ג'ולי, ג'וליה רוברטס, מריל סטריפ, וודי אלן ואחרים.

בשנת 2010 התמנה לתפקיד שליח "ידיעות אחרונות" באירופה ודיווח ממקום מושבו בלונדון. בבריטניה סיקר חלילי את החתונות והלידות המלכותיות של בני משפחת המלוכה הבריטית, ובשנת 2011 סיקר עבור עיתון הגרדיאן" את החתונה המלכותית של הנסיך וויליאם וקייט מידלטון. חלילי הוזמן פעמיים למסיבת התה של המלכה אליזבת השנייה שנערכה בארמון בקינגהאם.

בשנת 2019 סיקר את הסכמי השלום בין מדינת ישראל לאיחוד האמירויות ומרוקו, ואף ראיין את שרי החוץ של שתי המדינות הערביות.

### קריירה עיתונאית

עבודתו העיתונאית של חלילי לוותה במספר גילויים עיתונאיים.

בשנת 2007, התפרסם במוסף סוף השבוע של ידיעות אחרונות ראיון שערך חלילי עם בר רפאלי תחת הכותרת **"בר רפאלי נגד מדינת ישראל".** במהלך הראיון הודתה רפאלי כי אינה מצטערת שלא התגייסה לצבא.

בנוסף, אמרה רפאלי בראיון: "למה טוב למות בעד ארצנו? מה, לא עדיף לחיות בניו יורק?. זה דבילי שאנשים צריכים למות כדי שאני אגור בישראל". בעקבות הראיון התעוררה ביקורת ציבורית על רפאלי סביב העובדה שלא מילאה שירות חובה בצה"ל, ביקורת שהמשיכה להדהד גם כעבור שנים לאחר הראיון.

בעקבות הראיון רפאלי מידיעות אחרונות פיצוי בסך חצי מיליון שקל בנוסף לפרסום התנצלות על הראיון, וגרסה כי הציטוטים שהובאו היו שקריים והוצאו מהקשרם. העיתון סירב להתנצל וציין כי השיחה עם רפאלי הוקלטה ודבריה הובאו כלשונם.

בשנת 2008, בעת היותו שליח ידיעות אחרונות בארצות הברית, ראיין את נשיא איראן מחמוד אחמדיניג'אד במטה האומות המאוחדות בניו יורק, ובכך והיה לעיתונאי הישראלי היחיד שראיין את נשיא איראן.

עוד באותה שנה, קיים חלילי ראיון עם הכוכבת שרה ג'סיקה פרקר, שבו חשף לראשונה את הקשר היהודי שלה ואת העובדה שאחותה היא חרדית שחזרה בתשובה.

בשנת 2009 הסתנן חלילי עם דרכונו הישראלי לעיראק, שהה בבגדד במשך שמונה ימים וסיקר את מלחמת המפרץ השנייה. במהלך ביקורו בעיראק, היה חלילי לעיתונאי הישראלי הראשון שביקר בארמונות של סדאם חוסיין ושל בני משפחתו.

בשנת 2017, ביקר חלילי במדינות המפרץ, ובכך היה אחד העיתונאים הישראליים הבודדים שעשו זאת לפני הסכמי אברהם.

בשנת 2019 חשף כי דובאי תאפשר כניסת תיירים בעלי דרכון ישראלי בעת קיום האקספו באוקטובר 2020

פעולות נוספות
-------------

כיום חלילי מנהל את קרן משפחת עידן ובתיה עופר ומשמש כדוברם של השניים.

בשנת 2023 עם פרוץ מלחמת חרבות ברזל, הקים חלילי את **החמ"ל הוורוד,** ארגון ההסברה הישראלי המיועד לקהילה הגאה העולמית. זמן קצר לאחר מכן, חלילי ניהל את הקמפיין הבינלאומי של עידן ובתיה עופר נגד אוניברסיטת הרווארד, במחאה על התנהלות האוניברסיטה בעקבות אירועי ה-7 באוקטובר. הקמפיין סוקר בכלי התקשורת בעולם והצית גל מחאה נרחב נגד אנטישמיות בקמפוסים בארה"ב.

ראו גם
------

 יניב חלילי, ברשת החברתית פייסבוק

* יניב חלילי על הסברה בזמן מלחמה • קול האוניברסיטה | AudioVersity, באתר קול האוניברסיטה | AudioVersity, ‏29 בנובמבר 2023

---

---

1. ↑  ערן סויסה, לונדון כן מחכה לו: יניב חלילי נוטש את ניו יורק, באתר nrg‏, 19 ביולי 2010
2. ↑  אמילי גרינצוויג‏, האיש שלנו בלונדון, באתר וואלה!‏, 2 במאי 2011
3. 1 2  יעל גאוני, ‏בר רפאלי דורשת מ"ידיעות" פיצוי של חצי מיליון שקל והתנצלות בעמוד הראשון; טוענת: דבריי הוצאו מהקשרם, באתר גלובס, 11 באוקטובר 2007
4. ↑  אתר למנויים בלבד רוגל אלפר, הבגידה של בר רפאלי, באתר הארץ, 21 באוגוסט 2016
5. ↑  יאיר אלטמן‏, צה"ל נגד בר רפאלי: "לא שירתה, לא ראוי שתייצג את ישראל", באתר וואלה!‏, 17 במרץ 2013
6. ↑  יניב חלילי, ניו-יורק, ניו-יורק שלא תכירו, באתר ynet, 2 בספטמבר 2010
7. ↑  יניב חלילי, "7 ימים", שרה אחותנו, באתר ynet, 17 באפריל 2008
8. ↑  חלילי, יניב; בגדד (2009-04-30). "סודות מלחמה". *Ynet*. נבדק ב-2024-04-15.
9. ↑  יניב חלילי, המפרץ הפרסי, יומן מסע: ישראלי עם דרכון זר במפרץ הפרסי, באתר ynet, 17 בנובמבר 2017
10. ↑  יניב חלילי, לונדון, "אהלן וסהלן": דובאי תפתח את שעריה לישראלים, באתר ynet, 6 בנובמבר 2019
11. ↑  משתתפי המחזור הראשון, באתר humanities.tau.ac.il
12. ↑  Yaniv Halily on Linkedin
13. ↑  חגי אייד, החמ"ל הוורוד: "מסבירות את ישראל בצורה שפונה לדור ההאשטאגים", באתר ynet, 21 בנובמבר 2023
14. ↑  יניב חלילי על הסברה בזמן מלחמה - לא רק יח"צ (podcast), באתר Listen Notes, ‏2023-11-29 (בפורטוגזית)
15. ↑  Matt Egan, Israeli billionaire blasts Harvard leadership and quits board in protest | CNN Business, CNN, ‏2023-10-13 (באנגלית)